கேள்வி: கல்யாண் குமார் - துவக்ககால வாழ்க்கை என்பது என்ன?
பதில்: கல்யாண் குமார், பிரித்தானிய இந்தியாவின், மைசூர் இராச்சியம், பெங்களூர், 1928, சூன், 7 அன்று தமிழ் ஐயங்கார் குடும்பத்தில் பிறந்தார். சொக்கண்ணா என்கிற சம்பத் குமாராக பாட்டனார் பெயரை இவருக்கு இவரின் தந்தை சூட்டினார். இவரது பெற்றோர் இவரை மருத்துவராக்க விரும்பினர். ஆனால் தனக்கு நடிப்பில்தான் ஆர்வம் உள்ளது என்பதை தன் பெற்றோருக்கு தெரிவித்தார். இவர் பெங்களூரில் இருந்தால் திரைப்படம், நாடகம் என்று கெட்டுவிடுவார் என்று பம்பாயில் இருந்த ''செராமிக்ஸ் இன்ஸ்டியூட்டில்'' இவரின் தந்தை சேர்த்துவிட்டார். ஆனால் அங்கே பயின்ற இரண்டு ஆண்டுகளும் படிப்பில் கவனம் செலுத்தாமல் திரைப்பட நிறுவனங்களில் இந்தி படங்களில் நடிக்க வாய்ப்பு கேட்டு அலைந்து கொண்டிருந்தார். ஆனால் அங்கு ''மதராசி'' என்று கூறி புறக்கணிக்கப்பட்டார்.
கேள்வி: கல்யாண் குமார் - தொழில் குறித்து விரிவாக சொல்லுங்கள்.
பதில்: பம்பாயில் திரைப்பட வாய்ப்புகிடைக்காத குமார், படிப்பை முடித்து பெங்களூர் திரும்பினார். ''பெங்களூர் பைன் ஆர்ட்ஸ் அசோசியேசனில்'' நாடகங்களில் நடிக்கத் தொடங்கினார். பம்பாயில் கல்யாண் குமார் புறக்கணிக்கபட்ட கதையைக் கேள்விப்பட்ட தயாரிப்பாளரும், இயக்குநருமான சி. வி. ராஜு கல்யாண் குமார் திரைப்பட வாய்ப்புக்காக பம்பாயில் அலைந்து திரிந்த கதையையே திரைக்கதையாக எழுதச் செய்து ஒரு நடிகன் உருவான கதையை கன்னடத்தில் ''நடசேகரா'' என்ற பெயரில் படமாக எடுத்தார். சேர்ந்து 1954 இல் வெளியான கன்னட மொழித் திரைப்படமான நடசேகராவில் (1954) கல்யாண் குமார் நாயகனாக அறிமுகமானார். ஜெ. ஜெயலலிதாவின் தாயார் சந்தியா (நடிகை), அத்தை வித்யாவதி ஆகியோருக்கு ஜோடியாக இவர் நடித்தார். இப்படமே திரைப்பட உலகம் குறித்து கன்னடத்தில் வெளியான முதல் படமாகும். இவரின் தாயார் கல்யாணியம்மாவின் பெயரில் உள்ள முதல் பாதியில் உள்ள கல்யாண் என்பதை எடுத்து கல்யாண் குமார் என்ற திரைப்பெயரை ஏற்றார். 1965 ஆம் ஆண்டு ''மாவன மகளு'', 1966 ஆம் ஆண்டு ''படுகுவா தாரி'' ஆகிய படங்களில் ஜெ. ஜெயலலிதாவுடன் கதாநாயகனாக நடித்தார். கன்னடத்தின் முதல் முழு நீள வண்ணப் படமான அமர சிற்பி ஜெகனாச்சாரி இவர் நடித்தார், அதில் இவர் சிற்பக்கலையில் சிறந்த ஒரு வரலாற்று நபரான ஜகனாச்சாரி வேடத்தில் நடித்தார்.
கேள்வி: கல்யாண் குமார் - தமிழ்த் திரைப்படங்கள் பற்றி விளக்கவும்.
பதில்: *தாயின் கருணை *தென்றல் வீசும் *கடவுளின் குழந்தை *நெஞ்சில் ஓர் ஆலயம் *மணி ஓசை *நெஞ்சம் மறப்பதில்லை *ராசுக்குட்டி *ஜெய்ஹிந்த் (திரைப்படம்)